** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 28. augustā Nr. 146**

(protokols Nr. 8, 26. p.)

**Par papildus finansējuma piešķiršanu projektam “Futbola laukuma izveide Biksērē”**

Madonas novada pašvaldības dome 2024. gada 23. septembrī pieņēma lēmumu Nr. 552 (protokols Nr. 20, 9. p.), kurā nolemts sagatavot un iesniegt projektu “Futbola laukuma izveide Biksērē” nodibinājuma “Madonas novada fonds” izsludinātajā LEADER projektu iesniegumu konkursā, kā arī apstiprināt projekta attiecināmās izmaksas EUR 20 000,00 (divdesmit tūkstoši euro, 00 centi) apmērā, tajā skaitā ELFLA finansējums – EUR 14 000,00 (četrpadsmit tūkstoši euro, 00 centi) un Madonas novada pašvaldības līdzfinansējums – EUR 6000,00 (seši tūkstoši euro, 00 centi). Attiecināmajās izmaksās ir iekļauts PVN.

Lauku atbalsta dienests ir apstiprinājis sagatavoto projekta pieteikumu, projekta numurs 24-05-CL18-C0LA19.2205-000007.

Atbilstoši projekta nosacījumiem, pašvaldība ir veikusi zemsliekšņa iepirkuma cenu aptaujas procedūru “Futbola laukuma izveide Biksērē”, iepirkuma Nr. KON-2025/08-NZBFEA. Izvērtējot saņemtos piedāvājumus, pieņemts lēmums slēgt līgumu ar SIA “DN Wats” par kopējo līgumcenu 19819,16 EUR bez PVN. Izmaksas kopā, ieskaitot PVN, ir 23981,18 EUR.

Tā kā projekta kopējās attiecināmās izmaksas ir 20000 EUR, projekta realizācijai nepieciešams piešķirt papildus 3981,18 EUR.

Noklausījusies sniegto informāciju, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

Piešķirt finansējumu Madonas novada pašvaldības projektu ieviešanas nodaļai 3981,18 EUR apmērā projekta “Futbola laukuma izveide Biksērē” realizācijai no Madonas novada pašvaldības 2025. gada budžeta nesadalītajiem līdzekļiem, kas ņemti no Sarkaņu pagasta pārvaldes 2024. gada budžeta atlikuma.

 Domes priekšsēdētājs A. Lungevičs

*Kalniņš 28308227*